ed427e29c326384d95c89497fdd2976c

Hvad er forskellen på Danfoss Eco™ - Danfoss Link™ - Danfoss Ally™?
 
danfoss.com
2021.43

**Danfoss Eco™** er en stand-alone termostat, hvor al styring og programmering foregår på én termostat ad gangen, enten ved at bruge termostatens drejefunktion eller via Bluetooth og Danfoss Eco App og på max 10 m afstand.


**Danfoss Link™** kommunikerer trådløst med Connect termostaterne og er kompatibel med andre Danfoss produkter såsom gulvvarme (både el- og vandbåren), ventilationsanlæg samt fjernvarmestyringer. Danfoss Link™ er med integreret wifi, så du kan justere varmen uanset hvor du befinder dig via Danfoss Link App. Danfoss Link CC central panel kræver montering i væggen.


**Danfoss Ally™** er et smart home system til både radiatorsystemer og kombinerede radiator- og gulvvarmesystemer. Danfoss Ally™ kan stemmestyres via Google Home og Amazon Alexa og med det åbne API kan udviklere lave et ægte smart home system. Danfoss Ally™ styres af en gateway, der kobles til hjemmets router og betjenes udelukkende via Danfoss Ally™ App.


Alle intelligente termostater/systemer har indbyggede spareprogrammer, som du kan indstille til at passe til familiens behov og rutiner.


Se en sammenligning af de 3 løsninger på [smartvarme.danfoss.dk](https://www.danfoss.com/da-dk/campaigns/dhs/smartheating/ "smartvarme.danfoss.dk")



377c1ca33ef10310014dfff0b2b6cb86

Virker elektroniske termostater på returløbsventiler?
 
danfoss.com
2021.43

Nej, elektroniske termostater skal monteres på fremløbsventiler.


Det er muligt at ændre fra returløb til fremløb på radiatorer uden det behøver være en stor operation. Tal evt. med din lokale installatør om hvordan. Med gulvvarme går det desværre ikke så nemt.


Returløbsventiler blev brugt i mange fjernvarmeinstallationer især i 1960'erne, så det er en ældre teknologi. Fordelene ved at skifte til fremløb er - udover at få muligheden for at benytte elektroniske termostater - også, at regulering af varmen bliver mere præcis, komforten derved  øges og energieffektiviteten stiger mærkbart.


Vi anbefaler i øvrigt at udskifte ældre ventiler til ventiler med forindstilling for at sikre den bedst mulige afkøling og dermed energibesparelser i radiatoren. Læs mere om [ventiler med forindstilling her](https://assets.danfoss.com/documents/DOC211186401557/DOC211186401557.pdf).



1b653cbbba31d85901f93ac99ac88ce0

Virker elektroniske termostater på enstrenget radiatoranlæg?
 
danfoss.com
2021.43

Ja - med mindre ventilen er en dobbeltventil, som har både frem- og returløb i samme ventil. I så fald kan du ikke bruge elektroniske termostater. 


Disse ventiler sælges ikke i Danmark længere. Men du kan [se et eksempel her](https://store.danfoss.com/en/Heating-and-District-Energy/Radiator-Thermostats/Radiator-Valves/Lance-Valves/RA-15-6T/p/013G3268) på vores internationale produktside.


 



6de5838dc2e38d46f9dc9f277e642dab

Hvordan afmonterer jeg mine gamle termostater?
 
danfoss.com
2021.43

Du skal afmontere dine gamle termostater før du kan montere Danfoss Connect™. Afhængig af din nuværende termostat skal du bruge enten en skruetrækker eller en unbraconøgle for at løsne spændskruen på siden af termostaten. Herefter kan du skrue hele termostaten af ved at dreje mod uret.



69fcb08968b5a603e4d23c7c13d7b78f

Jeg har ingen forbindelse til Danfoss Link CC
 
danfoss.com
2021.43

Hvis Danfoss Link CC mister forbindelse til internettet, har det indflydelse på 2 ting:


1. Appforbindelsen


2. Muligheden for automatisk softwareopdatering


Der er mange faktorer, der kan være skyld i, at din Danfoss Link CC engang imellem er offline. Ofte ryger forbindelsen kun ganske kortvarigt og forbindelsen genetableres automatisk uden du behøver gøre mere.


Hvis forbindelsen mistes ofte, kan du kigge på indstillinger på routeren. Se her hvilke indstillinger vi anbefaler:


[Jeg har ingen forbindelse til Danfoss Link CC](https://linkapp.danfoss.com/da/articles/index?id=ka03b000000cFndAAE "Jeg har ingen forbindelse til Danfoss Link CC")


NB! Selvom din Danfoss Link CC ikke har forbindelse til internettet, kører alle indstillinger og ugeplaner ufortrødent videre. Du kan altid betjene dit varmesystem via Danfoss Link CC, det er blot app'en, der ikke kan benyttes i den korte periode forbindelsen er væk.



2ff5f823ed0e9dd68afea1c874ed8cb4

Monter ny termostat og adapter
 
danfoss.com
2021.43

Først skal du finde den rigtige adapter. Danfoss tilbyder forskellige adaptere til forskellige ventiler (i Danmark er mange ventiler af typen RA). Brug adapter guiden ved at placere de forskellige udskæringer ud for ventilen og find betegnelsen på den adapter, der passer.  
[I videoen her viser vi hvordan du skal gøre](https://youtu.be/BTk0K1Hc5nk?list=PLHJzzBmMyOG9HRGjA4ii4o9hGOVSv99oh)


Adapterne dækker mere end 90% af alle ventiltyper, både Danfoss og andre fabrikater. Hvis ingen adapter passer på din ventil, er ventilen enten gammel og vi anbefaler at skifte til en ny eller din ventil er en returløbsventil.


Dernæst sætter du adapteren på ventilen. Isæt batterier i Danfoss Connect™ termostaten og monter termostaten på adapteren.


**Bemærk! Elektroniske termostater monteres kun i fremløb**



213d72da9781dc02c475c0da3bddc5e4

Afmontering af adapter
 
danfoss.com
2021.43

I denne video viser vi hvordan du afmonterer adapter på Danfoss Connect™:


[Afmonter adapter](https://youtu.be/zcYnYj04TMw "Afmonter adapter")



c2fea51954164028b534801dc437157b

Hvordan fungerer "Åbent vindue" funktionen? Kan jeg selv sætte varmen på pause?
 
danfoss.com
2021.43

Åbent vindue- funktionen træder i kraft når termostaten oplever et pludseligt temperaturfald på min. ½ grad i løbet af 3 minutter. Hvis ikke dette sker (hvis kulden "siver" langsomt hen til termostaten) træder Åbent vindue-funktionen ikke i kraft.


Med **Danfoss Link™** kan du som supplement selv sætte varmen på pause.


**På Danfoss Link CC**:


Vælg "Pause" fra hovedskærmen. Vælg mellem pause 1 time eller indtil du selv starter varmen igen.


**På app'en** vælges "Pause" fra forskærmen. 


Vælg "ja" for at pause varmen på ubestemt tid indtil du selv stopper pausen igen.


Vælg "1 time" for at pause varmen i 60 sekunder. Varmen starter selv op igen derefter.


**Pause af et enkelt rum:**


Foretages på Link CC og der kan kun vælges ubestemt pause.  
Vælg Huskontrol - varmekontrol - Vælg "rum" - Opsætning for rummet - Begrænsninger - Pause = ja.



b12efd3eb978edb9055c63867cccff02

Hvordan opnår jeg den bedste energibesparelse med Danfoss Link™?
 
danfoss.com
2021.43

Energibesparelser opstår ved at sænke varmen.


Som en tommelfingerregel kan du spare ca. 5% på energiforbruget for hver grad, du skruer ned for varmen. Vi anbefaler, at du sænker temperaturen 3-4 °C om natten og om dagen mens familien er ude, f.eks. fra 21°C til 17°C.  
Brug også "Feriefunktionen" mens du er væk hjemmefra i flere dage, f.eks. på ferie.


Hvis du skifter fra en 15 år gammel termostat til Danfoss elektroniske termostater, kan du spare op til 23% på dit varmeforbrug.  
[Læs mere om energibesparelser her.](https://assets.danfoss.com/documents/160123/AD165886401411da-DK0601.pdf "Energibesparelser med elektroniske termostater")


Vi anbefaler at udskifte ældre ventiler til ventiler med forindstilling for at sikre den bedst mulige afkøling og dermed energibesparelser i radiatoren. [Læs mere om ventiler med forindstilling her.](https://assets.danfoss.com/documents/DOC211186401557/DOC211186401557.pdf "Spar på varmen med forindstillelige radiatorventiler")



b14c65435bb54e1234042ee30d5cbab4

Hvorfor rammer termostaten ikke den temperatur jeg har angivet?
 
danfoss.com
2021.43

For at tilsikre, at den elektroniske termostat rammer den ønskede temperatur hurtigt, anbefaler vi en forskel på Bortrejst (sover) og Hjemme temperaturerne på max 4˚C.


Danfoss Link™ benytter sig af en såkaldt "adaptiv opvarmnings" funktion. Det betyder, at systemet i løbet af en uges tid lærer varmesystemet at kende, så det derefter er i stand til at starte opvarmning i tide for at opnå den ønskede temperatur til rette tid.


I løbet af den første uges tid og ved sæsonændringer vil du derfor kunne opleve at varmen kan svinge lidt op og ned. Det er helt normalt og du vil derefter kunne nyde at sove i et køligt hjem og samtidig stå op til et dejligt varmt hus - helt automatisk.


Du kan slå 



849c53b86aa405e88527111d9cc0cb5b

Hvordan opgraderer jeg softwaren på Danfoss Link™?
 
danfoss.com
2021.43

Danfoss Link™ opdaterer automatisk til nyeste software (firmware) når din Danfoss Link™ CC er forbundet til wifi.


Har du en ældre model af Danfoss Link CC kan du finde seneste softwareversion under menuen "Værktøjer og apps"



1d1f29df595ad8aa29ed77f7f5756225

Hvor mange Danfoss Link™ kan man styre fra én app? Og omvendt?
 
danfoss.com
2021.43

Du kan betjene op til 20 Danfoss Link™ CC fra App'en ved at tilføje en anden placering. 


Én Danfoss Link kan styres af op til 20 smartphones. Tre brugere kan anvende App'en samtidigt på den samme Danfoss Link™ CC (placering).


1. Benyt venstre sidepanel på App'en. Vælg "Indstillinger".


2. Klik "Tilføj lokation".


3. Følg guiden som App'en viser dig.



2cbf95689afa41f31767f1056b0a8ff4

Kan jeg slukke helt for varmen på Danfoss Link™?
 
danfoss.com
2021.43

Nej, du kan ikke skrue varmen længere ned end til 5 grader, som er den minimale temperatur i frostbeskyttelsestilstand.


Du kan dog nemt sætte varmen på pause hvis du har et rum eller en hel bolig, du ikke benytter i længere tid.


 



4edf1bb974039a7cfe852fd3fa20607c

Kan jeg slukke for varmen om sommeren?
 
danfoss.com
2021.43

Du kan gøre 3 ting når temperaturen stiger om sommeren og du gerne vil lukke for varmen:


1. Du kan sætte hele huset i tidsubestemt pause. Dette skruer termostaterne ned til frostsikringstemperatur på 6 grader. Bliver det koldt en aften, kan du hurtigt afbryde pausen og få det lunt.


2. Du kan lave en ferieperiode, så varmen sænkes til den angivne sænkningstemperatur


3. Du kan angive en lavere komforttemperatur, så varmen først starter når der er koldere end den angivne temperatur. Denne temperatur ændres igen når det bliver koldere i vejret.



dae67b3f5dfc55c878af0c5b7db07e8b

Mine termostater arbejder sig løst. Hvad gør jeg?
 
danfoss.com
2021.43

1. Tjek du har den rette adapter monteret. NB! Danfoss Link™ Connect kan ikke monteres på returløbstermostater.


2. Tjek af ventiladapteren sidder korrekt fastspændt på både ventilen og på selve den elektroniske termostat. Efterspænd om nødvendigt.



f65e5eb039cdc3a1ab333540b66958b5

Jeg har gulvvarme på badeværelset. Kan jeg bruge Danfoss Link?
 
danfoss.com
2021.43

Danfoss Link™ med Connect termostater samt Danfoss Eco™ radiatortermostater kan ikke bruges på varmesystemer med returløb. Dette gælder både radiator- og gulvvarmesystemer.


Mange boliger fra 1960'erne til midt i 1990'erne opvarmes af fjernvarme med radiatorer i alle værelser og gulvvarme på badeværelset. Mange radiatorer fra denne periode og især gulvvarmen på badeværelset er meget ofte baseret på returløbs-teknologi, hvor temperaturen måles på det vand, der løber tilbage til fjernvarmeværket. Nyere boliger fra ca. midten af 1990'erne er typisk bygget med rene gulvvarmeløsninger, deri stedet er baseret på fremløbsteknologi, hvor temperaturen måles på det vand, der løber ind i rummet/radiatoren.


Du kan kende returløbs-gulvvarme på, at nede ved gulvet ofte sidder der en termostat (der ligner den, der sidder på radiatorerne). Eller der kan sidde en termostat på væggen. 


Se et eksempel på en gulvvarmetermostat, der IKKE kan erstattes af Danfoss Link™ og en rumtermostat, der KAN erstattes på billedet her.



fab786c6b2082ff70e8f716edeebe85a

Hvordan tilføjer/flytter/fjerner jeg min Danfoss Link™ enhed i et eksisterende rum?
 
danfoss.com
2021.43

**Tilføjelse af enheder**  
Du kan tilføje enheder til din Danfoss Link™ ved at følge installationsvideoer (se nedenfor) for den pågældende enhed. Husk at holde styr på de enheder, som du har tilføjet til Danfoss Link™, så du ved, i hvilket rum enheden skal monteres.


Bemærk: Hvis din centrale styring siger, at enheden ikke blev tilføjet, skal du nulstille enheden ([se video](https://youtu.be/rOdAVkmiJf4 "Nulstil")).


**Flytte eller slette enheder**  
Hvis du vil fjerne en enhed eller flytte den til et andet rum, skal du nulstille den enhed, som du vil flytte eller fjerne ([se video](https://youtu.be/rOdAVkmiJf4))


Enheden er nu klar til at blive genmonteret.



5e2abbe14e2cb72a1c8f9e18c9a839b0

Hvad sker der, hvis der er en strømafbrydelse, eller min enhed løber tør for batteri?
 
danfoss.com
2021.43

**Strømafbrydelse på Danfoss Link™ Central styring**  
Hvis der er strømafbrydelse, tænder Danfoss Link™ Central styring, så snart strømmen vender tilbage til den, og opretter forbindelse til dine installerede enheder.


Hvis den centrale styring ikke tilsluttes strømmen igen sker dette:  
• Connect termostaten fortsætter med at varme på den temperatur, som den stod på, da strømafbrydelsen skete  
• Rumføleren går i frostbeskyttelsestilstand.


**Connect termostaten eller rumføleren løber tør for batteri**  
Når Connect termostaten eller rumføleren har lavt batteri, vises et batteriikon på displayet, og den centrale styring viser en fejlmeddelelse. Hvis en Connect termostat eller rumfølere løber tør for batteri, går de i frostbeskyttelsestilstand.  
Connect termostater og rumfølere bruger hver 2 x AA-batterier, der ikke er genopladelige.



962552a3e2054f016c8f0600e7515035

Hvorfor er der ingen forbindelse mellem den centrale styring og én eller flere af mine enheder?
 
danfoss.com
2021.43

Jo friere passage radiosignalet har fra den centrale styring, jo længere kan det række. Husvægge, metalobjekter, specielle konstruktioner og andre forhindrer svækker signalet. Den centrale styring afgiver en alarm, hvis den ikke kan nå en enhed i mere end 1,5 time.


Hvis der er forhindringer mellem dine enheder, kan det være, at du skal installere en repeaterenhed for at forlænge signalet. Om nødvendigt kan du forlænge det forlængede signal ved at tilføje endnu en repeaterenhed som illustreret herunder. Du har kun brug for én central styring til dit hjem.



112e06aa95751525e76836aaf7b00b54

Hvornår har jeg brug for en rumføler?
 
danfoss.com
2021.43

Den kan måle og styre temperaturen et bestemt sted i hjemmet.


Hvis du placerer rumføleren tæt på din sofa eller på afstand af et vindue, sikrer du, at temperaturen er, som du ønsker, på dette sted, da du optimerer den faktiske temperaturmåling i rummet.


Vi anbefaler, at der tilføjes en rumføler i rum med flere radiatorer, da rumføleren afbalancerer temperaturen på tværs af radiatorer på baggrund af rumtemperaturen.


Hvis din radiatortermostat er tildækket, eksempelvis af møbler, sikrer rumføleren, at temperaturen er som ønsket i rummet.


Tilføj rumføleren til din Danfoss Link™ Centrale styring i det samme rum som den Connect termostat, du ønsker, at rumføleren skal være forbundet med.



125ac1c8d52ceb81cbb334af4f75283c

Hvordan aktiverer/deaktiverer jeg børnesikring?
 
danfoss.com
2021.43

Du kan via Danfoss Link CC indstille hvor meget Danfoss Link Connect termostater og/eller Danfoss Link RS rumføler kan skrues hhv. op og ned via en min/max begrænsning.


Sådan gør du: På Link CC vælges - Huskontrol - Varmestyring - [rummets navn] - Opsætning - Begrænsninger - Børnesikring. Her indstiller du hvor meget kan kan skrue varmen op eller ned til på Connect og/eller RS termostaterne.


Har du en rumtermostat (til gulvvarme eller i rum med flere termostater) kan du samme sted via menuen Rumbegrænsninger indstille hvor meget en bruger lokalt kan interagere med en rumføler.



57e9935e9e6b6aefa5d9cd349e51fd94

Hvorfor rammer radiatortermostaten ikke den temperatur, jeg har indstillet?
 
danfoss.com
2021.43

For at sikre, at radiatortermostaten kan ramme den ønskede temperatur hurtigt, anbefaler vi en forskel på tilstanden Bortrejst/Sover og Hjemme på maks. 4 ˚C.


Danfoss Link™ tilbyder en præcis og energieffektiv varmeregulering, da den tilpasser sig selv til varmesystemet. Dette tager ca. én uge, efter den er blevet installeret. I løbet af den første uge kan du derfor opleve svingninger, da termostaterne lærer, hvornår opvarmningen skal starte for at nå den specifikke temperatur på det rette tidspunkt (adaptiv opvarmning).


Efter denne periode kan du nyde den perfekte temperatur i hjemmet, når du ønsker det.


Hvis du måler temperaturen et andet sted i rummet end i nærheden af radiatoren, og den er lavere end det, termostaten er sat til, så anbefaler vi at skrue temperaturen op på termostaten, så rummet får den ønskede temperatur. Du kan også løse det ved at tilføje en rumtermostat, som sørger for at ramme den ønskede temperatur hvor denne er placeret - f.eks. ved sofaen i stuen.



4436c20eea612fb3438559a59e335347

Kan Connect termostaten og Danfoss Link™ Central styring anvendes i alle typer bygninger og huse?
 
danfoss.com
2021.43

Danfoss Link™ Central styring fungerer i alle boliger på op til 300 m² med maks. 50 enheder per central styring (1 central styring + 49 enheder).


Har du en mindre bolig eller ønsker du at skifte blot en enkelt termostat i et enkelt rum, anbefaler vi Danfoss Eco i stedet.


Har du en større bolig eller har specielle ønsker/behov til en avanceret varmeløsning, anbefaler vi at du tager en installatør med på råd. 



c0f95d4beb3562d88129aa39ca3c9928

Hvad betyder adaptiv opvarmning? Hvorfor varmer min radiator før det indstillede tidspunkt? Se her de første 7 dage efter installation!
 
danfoss.com
2021.43

Funktionen ”Adaptiv opvarmning” sikrer, at komforttemperaturen opnås på et bestemt tidspunkt. Opvarmningstiden justeres løbende i henhold til de årstidsbetingede temperaturændringer.


1.       Adaptiv opvarmning sikrer den ønskede temperatur på det ønskede tidspunkt. 


Dette betyder, at termostaten vil begynde opvarmningen før det indstillede tidspunkt for at sikre at rummet har den ønskede temperatur, når du ønsker det. Hvis termostaten først starter opvarmning på det indstillede tidspunkt, vil rummet ikke have den rette temperatur.


Hvornår opvarmningen starter, afhænger af hvor meget temperaturen har været sænket (vi anbefaler en max forskel på 4˚C.), radiatorens og rummets størrelse, årstid, træk og boligens isolering.


2.       Adaptiv opvarmning benytter data fra de foregående syv dage, så den korrekte temperatur opnås på det rigtige tidspunkt.


Dette betyder, at systemet i løbet af en uges tid lærer varmesystemet at kende, så det derefter er i stand til at starte opvarmning i tide for at opnå den ønskede temperatur til rette tid.


I løbet af den første uges tid og ved sæsonændringer vil du derfor kunne opleve, at varmen kan svinge lidt op og ned. Det er helt normalt og du vil derefter kunne nyde at sove i et køligt hjem og samtidig stå op til et dejligt varmt hus - helt automatisk.


